ประกาศผู้อำนวยการทางหลวงท้องถิ่นองค์การบริหารส่วนตำบลโตนดประกาศผู้อำนวยการทางหลวงท้องถิ่นองค์การบริหารส่วนตำบลโตนดเรื่องห้ามใช้ยานพาหนะที่มีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงท้องถิ่นในเขตความรับผิดชอบขององค์การบริหารส่วนตำบลโตนด อาศัยอำนาจตามมาตรา ๖๑ แห่งพระราชบัญญัติทางหลวงพ.ศ. ๒๕๓๕ แก้ไขเพิ่มเติม (ฉบับที่ ๒) พ.ศ. ๒๕๔๙ผู้อำนวยการทางหลวงท้องถิ่นองค์การบริหารส่วนตำบลโตนดโดยอนุมัติผู้ว่าราชการจังหวัดนครราชสีมา จึงออกประกาศไว้ ดังต่อไปนี้ข้อ ๑[๑]ประกาศผู้อำนวยการทางหลวงท้องถิ่นองค์การบริหารส่วนตำบลโตนดฉบับนี้ให้มีผลบังคับใช้ตั้งแต่วันที่ประกาศในราชกิจจานุเบกษาเป็นต้นไปข้อ ๒ประกาศผู้อำนวยการทางหลวงท้องถิ่นองค์การบริหารส่วนตำบลโตนดฉบับนี้ไม่ใช้บังคับบนสะพานหรือถนนที่ติดตั้งป้ายบังคับจำกัดน้ำหนัก กำหนดไว้โดยเฉพาะเป็นอย่างอื่นข้อ ๓ให้ยกเลิกบรรดา กฎ ประกาศและคำสั่งอื่นในส่วนที่กำหนดไว้ในประกาศฉบับนี้หรือซึ่งขัดหรือแย้งกับประกาศฉบับนี้และให้ใช้ประกาศฉบับนี้ข้อ ๔ห้ามใช้ยานพาหนะที่มีน้ำหนักน้ำหนักบรรทุก น้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงท้องถิ่น ในเขตความรับผิดชอบขององค์การบริหารส่วนตำบลโตนดตามข้อกำหนดดังนี้หมวด๑ข้อกำหนดน้ำหนักน้ำหนักบรรทุก หรือน้ำหนักลงเพลาของยานพาหนะที่ใช้เดินทางบนทางหลวงท้องถิ่นในเขตความรับผิดชอบของทางหลวงท้องถิ่นเขตองค์การบริหารส่วนตำบลโตนด ส่วนที่๑ยานพาหนะชนิดรถเดี่ยว(SINGLE UNIT) ข้อ ๕ยานพาหนะที่มี ๒ เพลา ๔ ล้อ ยาง ๔เส้น ชนิดเพลาท้าย (เพลาที่ ๒) ใช้ยางเดี่ยวต้องมีน้ำหนักลงเพลาท้าย (เพลาที่ ๒)ไม่เกิน ๗,๐๐๐ กิโลกรัมหรือน้ำหนักยานพาหนะรวมน้ำหนักบรรทุกไม่เกิน ๙,๕๐๐กิโลกรัมข้อ ๖ยานพาหนะที่มี ๒ เพลา ๔ ล้อ ยาง ๖เส้น ชนิดเพลาท้าย (เพลาที่ ๒) ใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาท้าย (เพลาที่ ๒) ไม่เกิน ๑๑,๐๐๐กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๒) ไม่เกิน ๑๑,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๑๕,๐๐๐ กิโลกรัมข้อ ๗ยานพาหนะที่มี ๓ เพลา ๖ ล้อ ยาง ๖เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) ใช้ยางเดี่ยว(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้าย (เพลาที่ ๒ และเพลาที่ ๓) ไม่เกิน ๑๓,๐๐๐กิโลกรัม(๒) ยานพาหนะชนิดอื่น ๆต้องมีน้ำหนักลงเพลาคู่ท้าย (เพลาที่ ๒ และเพลาที่๓) ไม่เกิน ๑๓,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๑๘,๐๐๐กิโลกรัมข้อ ๘ยานพาหนะที่มี ๓ เพลา ๖ ล้อ ยาง ๘เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) เพลาคู่ท้ายเพลาใดเพลาหนึ่งใช้ยางเดี่ยวอีกเพลาหนึ่งใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้ายไม่เกิน ๑๖,๕๐๐ กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาคู่ท้ายไม่เกิน๑๖,๕๐๐ กิโลกรัมหรือน้ำหนักยานพาหนะรวมน้ำหนักบรรทุกไม่เกิน ๒๑,๕๐๐กิโลกรัมข้อ ๙ยานพาหนะที่มี ๓ เพลา ๖ ล้อ ยาง ๑๐เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) ใช้ยางคู่ ต้องมีน้ำหนักลงเพลาคู่ท้ายไม่เกิน ๒๐,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๒๕,๐๐๐กิโลกรัมข้อ ๑๐ยานพาหนะที่มี ๓ เพลา ๖ ล้อ ยาง ๘เส้น ชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยวและเพลาท้าย (เพลาที่ ๓) ใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาท้าย (เพลาที่ ๓) ไม่เกิน ๑๑,๐๐๐กิโลรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๓) ไม่เกิน ๑๑,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๒๑,๐๐๐ กิโลกรัมข้อ ๑๑ยานพาหนะที่มี ๔ เพลา ๘ ล้อ ยาง ๘ เส้นชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยว และเพลาท้าย (เพลาที่ ๓และเพลาที่ ๔) เป็นเพลาคู่ (TANDEM AXLE) ใช้ยางเดี่ยวต้องมีน้ำหนักลงเพลาคู่ท้ายไม่เกิน ๑๓,๐๐๐ กิโลกรัมหรือน้ำหนักยานพาหนะรวมน้ำหนักบรรทุกไม่เกิน ๒๓,๐๐๐กิโลกรัมข้อ ๑๒ยานพาหนะที่มี ๔ เพลา ๘ ล้อ ยาง ๑๒เส้น ชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยวและเพลาท้าย (เพลาที่ ๓ และเพลาที่ ๔) เป็นเพลาคู่ (TANDEM AXLE)ใช้ยางคู่ ต้องมีน้ำหนักลงเพลาคู่ท้ายไม่เกิน ๒๐,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๓๐,๐๐๐กิโลกรัมส่วนที่๒ยานพาหนะชนิดรถลากจูงและรถกึ่งพ่วง(SEMI - TRAILER) ข้อ ๑๓ตัวรถลากจูงเมื่อประกอบกับตัวรถกึ่งพ่วง (SEMI- TRAILER) แล้วต้องมีน้ำหนักลงเพลา หรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้สำหรับยานพาหนะแต่ละประเภทในข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ๑๒ตัวรถกึ่งพ่วงต้องมีน้ำหนักลงเพลา ดังนี้(๑) ชนิดเพลาเดี่ยวใช้ยางเดี่ยวน้ำหนักลงเพลาไม่เกิน ๗,๐๐๐ กิโลกรัม(๒) ชนิดเพลาเดี่ยวใช้ยางคู่น้ำหนักลงเพลาไม่เกิน ๑๑,๐๐๐ กิโลกรัม(๓) ชนิดเพลาคู่ (TANDEM AXLE)ใช้ยางเดี่ยว น้ำหนักลงเพลารวมไม่เกิน ๑๓,๐๐๐ กิโลกรัม(๔) ชนิดเพลาคู่ (TANDEM AXLE)ใช้ยางคู่ น้ำหนักลงเพลารวมไม่เกิน ๒๐,๐๐๐ กิโลกรัม(๕) ชนิดสามเพลา (TANDEM AXLE)ใช้ยางคู่ น้ำหนักลงเพลารวมไม่เกิน ๒๕,๕๐๐ กิโลกรัม และระยะห่างระหว่างสลักพ่วง(KING PIN) กับศูนย์กลางของเพลาที่ ๑ของตัวรถกึ่งพ่วงต้องไม่น้อยกว่า ๘ เมตรส่วนที่๓ยานพาหนะชนิดรถลากจูงและรถพ่วง(FULL TRAILER) ข้อ ๑๔ตัวรถลากจูงต้องมีน้ำหนักลงเพลาหรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้สำหรับยานพาหนะแต่ละประเภทในข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ๑๒ตัวรถพ่วงต้องมีน้ำหนักลงเพลาดังนี้(๑)ชนิดเพลาหน้าและเพลาท้ายเป็นเพลาเดี่ยวใช้ยางเดี่ยวน้ำหนักลงเพลา ไม่เกินเพลาละ ๗,๐๐๐กิโลกรัม(๒)ชนิดเพลาหน้าและเพลาท้ายเป็นเพลาเดี่ยวใช้ยางคู่ น้ำหนักลงเพลาไม่เกินเพลาละ ๑๑,๐๐๐กิโลกรัม และระยะห่างระหว่างศูนย์กลางเพลาหน้ากับศูนย์กลางเพลาหลังต้องไม่น้อยกว่า๔.๓๐ เมตรข้อ ๑๕ยานพาหนะชนิดรถลากจูงและรถพ่วง (FULLTRAILER) ต้องประกอบด้วยรถลากจูง ๑ คัน และตัวรถพ่วง ๑คันเท่านั้น จะพ่วงยานพาหนะอื่นใดอีกไม่ได้หมวด๒ข้อกำหนดอื่น ข้อ ๑๖ห้ามมิให้ยานพาหนะดังต่อไปนี้เดินบนทางหลวงท้องถิ่นในเขตความรับผิดชอบขององค์การบริหารส่วนตำบลโตนด(๑) ยานพาหนะที่มีลักษณะของเพลา หรือล้อ หรือยางแตกต่างจากที่ได้กำหนดไว้ในหมวด ๑(๒)ยานพาหนะที่ขนส่งสิ่งของจำนวนหนึ่งหน่วยต่อเที่ยวซึ่งโดยสภาพของสิ่งนั้นไม่อาจแยกจากกันได้เว้นแต่จะทำลายหรือทำให้เปลี่ยนแปลงรูปทรงหรือสภาพ เช่น เครื่องจักรหนักชิ้นส่วนโครงสร้างคอนกรีตหม้อแปลงไฟฟ้าขนาดใหญ่โดยเป็นการขนส่งเฉพาะกาลและยานพาหนะนั้นมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด ๑(๓) ยานพาหนะที่ติดตั้ง เครื่องจักร เครื่องกลและมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด๑(๔) ยานพาหนะที่โดยสภาพมีลักษณะเป็นเครื่องจักรเครื่องกล เช่น รถขุด รถตัก และมีน้ำหนักยานพาหนะรวมน้ำหนักบรรทุก หรือน้ำหนักลงเพลาเกินกว่าที่กำหนดไว้ในหมวด๑(๕)ยานพาหนะชนิดรถลากจูงและรถกึ่งพ่วงที่ประกอบด้วยรถกึ่งพ่วงมากกว่า ๑ คัน ขึ้นไปทั้งนี้เว้นแต่จะรับอนุญาตจากผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลโตนดในการอนุญาตผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลโตนดมีอำนาจกำหนดเงื่อนไขและมาตรการที่จำเป็นเพื่อรักษาทางหลวงข้อ ๑๗ผู้ใดฝ่าฝืนประกาศของเจ้าพนักงานซึ่งผู้อำนวยการทางหลวงท้องถิ่นเขตองค์การบริหารส่วนตำบลโตนดแต่งตั้งให้ควบคุมทางหลวงฉบับนี้ผู้นั้นมีความผิดตามมาตรา ๗๓/๒แห่งพระราชบัญญัติทางหลวง พ.ศ. ๒๕๓๕ แก้ไขเพิ่มเติม (ฉบับที่ ๒) พ.ศ. ๒๕๔๙ต้องระวางโทษจำคุกไม่เกินหกเดือนหรือปรับไม่เกินหนึ่งหมื่นบาท หรือทั้งจำทั้งปรับประกาศณ วันที่ ๑๔ สิงหาคม พ.ศ. ๒๕๕๒วราภรณ์ลิมปะพันธุ์นายกองค์การบริหารส่วนตำบลโตนดในฐานะผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลโตนดปริยานุช/ผู้จัดทำ๑๙พฤศจิกายน ๒๕๕๒นันท์นภัสร์/ตรวจ๑๙พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๔ ง/หน้า ๗๒/๑๑ พฤศจิกายน ๒๕๕๒